The Midnight Sky

The Midnight Sky er en amerikansk, engelskspråklig spillefilm produsert av Smokehouse Pictures og Anonymous Content, og distribuert av Netflix. Den hadde et budsjett på 100 millioner dollar. Regien er ved George Clooney, som også spilte hovedrollen. Filmen er basert på romanen Good Morning, Midnight av Lily Brooks-Dalton.

Filmen hadde kinopremiere 11. desember 2020, og ble tilgjengeliggjort på Netflix’ strømmetjeneste 23. desember.

Handling 
Forsker Augustine Lofthouse har viet sitt arbeid for å oppdage andre beboelige planeter hvor menneskeheten kan utvikle seg videre. Han møter Jean Sullivan etter å ha holdt en presentasjon, og de begynner et romantisk forhold. Men Jean forlater ham på grunn av sin besettelse med arbeid og manglende evne til å følelsesmessig knytte seg til andre mennesker. Mange år senere møter Lofthouse henne igjen, og hun forteller at de fikk en datter - som han velger å aldri møte.

30 år senere, i år 2049, har en uspesifisert katastrofe utslettet det aller meste av befolkningen. Overflaten av jordkloden ble også forurenset på grunn av ioniserende stråling. Lofthouse nekter å delta i evakueringen av en arktisk base, og vet at han ikke har lang tid å leve på grunn av en uidentifisert alvorlig sykdom som krever hemodialyse. Han søker i basens datasystem for aktive bemannede rom-oppdrag for å advare dem om situasjonen på jordkloden, men oppdager bare ett: Fartøyet Aether, som er på vei tilbake til jordkloden fra en utforskning av Jupiters beboelige måne K-23, som Lofthouse oppdaget. Mannskapet har mistet kontakten med jordkloden, men vet ikke hvorfor. Men Lofthouse oppdager at hans antenne er for svak til å kontakte fartøyet.

Lofthouse finner en ung jente som gjemmer seg, men som ikke snakker. Han forsøker å kontakte de andre evakuerte for å få noen til å hente jenta, men de er alle utenfor rekkevidde eller er allerede døde. Jenta kommuniserer ved å tegne, og han får vite at hun heter Iris. Han tar henne med seg på snøscooter til en annen base lenger nord, som har en større og kraftigere antenne. Han mister dialyse-utstyret sitt, og han kommer derfor til å dø snart. Ved basen klarer han endelig å få kontakt med Aether. Men mannskapet blir avbrutt av et asteroidefelt som skader skipets radar og kommunikasjonssystemer.

For å reparere skaden, gjennomfører en gravid spesialist Sully og hennes partner, kommandør Adewole, en romvandring sammen med ingeniør Maya. De forsøker å reparere kommunikasjonsutstyret og radaren, men får problemer på grunn av en annen asteroide-storm som skader Maya dødelig. Sully møter deretter Lofthouse, som forteller at de ikke burde bli værende på jordkloden, men reise med K-23 og starte et nytt liv på en annen planet.

Rolleliste
 Augustine Lofthouse … George Clooney
 Iris Sullivan … Felicity Jones
 Tom Adewole … David Oyelowo 
 Mitchell … Kyle Chandler

Referanser

Eksterne lenker
 

Filmer fra 2020
Science fiction-filmer fra USA